
Parlamentul României

Camera Deputaţilor

	
	
	


Comisia pentru muncă                 Comisia pentru          Comisia pentru transporturi                   

    şi protecţie socială                   industrii şi servicii                şi infrastructură                                                             

     Nr.4c-7/305/2014                      Nr.4c-3/245/2014               Nr.4c-26/107/2014
                                                                                                   Bucureşti, 14.04.2016
PLx.294/2014
BIROULUI PERMANENT
AL

CAMEREI DEPUTAŢILOR,

Vă înaintăm, alăturat, raportul comun asupra proiectului de Lege privind exercitarea profesiei de formator auto cu drept de liberă practică, precum şi pentru înfiinţarea, organizarea şi funcţionarea Colegiului Formatorilor Auto din România, cu care Comisia pentru muncă şi protecţie socială, Comisia pentru industrii şi servicii şi Comisia pentru transporturi şi infrastructură au fost sesizate în fond, transmis cu adresa PLx.294/2014.
În raport de obiectul şi conţinutul său, proiectul de lege face parte din categoria legilor organice.

              PREŞEDINTE,               PREŞEDINTE,                  PREŞEDINTE,                                          
            Adrian Solomon                  Iulian Iancu                        Mihai Lupu

PLx.294/2014                                                                                                               
R  A  P  O  R  T     C  O  M  U  N
asupra proiectului de Lege privind exercitarea profesiei de formator auto cu drept de liberă practică, precum şi pentru înfiinţarea, organizarea şi funcţionarea Colegiului Formatorilor Auto din România
În conformitate cu prevederile art.95 din Regulamentul Camerei Deputaţilor, republicat, cu modificările şi completările ulterioare, Comisia pentru muncă şi protecţie socială, Comisia pentru industrii şi servicii şi Comisia pentru transporturi şi infrastructură au fost sesizate în fond, cu dezbaterea şi avizarea proiectului de Lege privind exercitarea profesiei de formator auto cu drept de liberă practică, precum şi pentru înfiinţarea, organizarea şi funcţionarea Colegiului Formatorilor Auto din România, transmis cu PLx.294/2014 din 10 iunie 2014 şi înregistrat la comisii sub nr.4c-7/305/2014, nr.4c-3/245/2014, respectiv nr.4c-26/107/2014.

Potrivit prevederilor art. 75 alin. (1) din Constituţia României, republicată, şi ale art. 92 alin. (9) pct. 1 din Regulamentul Camerei Deputaţilor, republicat, cu modificările şi completările ulterioare, Camera decizională pentru aceast proiect de  lege este Camera Deputaţilor.

Proiectul de lege a fost adoptat de Senat în şedinţa din 2 iunie 2014.

La întocmirea prezentului raport comun, comisiile sesizate au avut în vedere:

- avizul favorabil al Consiliului Legislativ (nr.40/15.01.2014);
- avizul favorabil al Comisiei juridice, de disciplină şi imunităţi (nr.4c-11/652/11.06.2014);

- punctul de vedere negativ al Guvernului (nr.775/24.24.2014).
Proiectul de lege are ca obiect de reglementare crearea cadrului legal privind exercitarea profesiei de formator auto, ca profesie de sine-stătătoare, precum şi organizarea şi funcţionarea Colegiului Formatorilor Auto din România, ca organizaţie profesională, cu personalitate juridică, de interes public, apolitică şi independentă.
În conformitate cu prevederile art.63 din Regulamentul Camerei Deputaţilor, republicat, cele trei comisii au dezbătut propunerea legislativă şi documentele conexe în şedinţe separate.

În conformitate cu prevederile art. 61 din Regulamentul Camerei Deputaţilor, republicat, cu modificările şi completările ulterioare, comisiile au examinat propunerea legislativă după cum urmează: Comisia pentru muncă şi protecţie socială în şedinţa din 10 septembrie 2014, Comisia pentru industrii şi servicii în şedinţa din 17 februarie 2015, iar membrii Comisiei pentru transporturi şi infrastructură în şedinţa din 12 aprilie 2016.

La lucrările Comisiei  pentru muncă şi protecţie socială au fost prezenţi 22 deputaţi din totalul de 23 deputaţi membri ai comisiei, la lucrările Comisiei pentru industrii şi servicii au fost prezenţi 20 deputaţi din totalul de 22 de membri ai comisiei, iar la lucrările Comisiei pentru transporturi şi infrastructură au fost prezenţi 21 deputaţi, din totalul de 22 membri ai comisiei.
Potrivit prevederilor art. 55 şi ale art. 56 alin. (2) din Regulamentul Camerei Deputaţilor, republicat, cu modificările şi completările ulterioare, la lucrările comisiilor au participat, în calitate de invitaţi, reprezentanţi ai Ministerului Afacerilor Interne şi Ministerului Transporturilor.   
În urma finalizării dezbaterilor, membrii celor trei comisii au hotărât, cu majoritate de voturi, respingerea proiectului de Lege privind exercitarea profesiei de formator auto cu drept de liberă practică, precum şi pentru înfiinţarea, organizarea şi funcţionarea Colegiului Formatorilor Auto din România, din următoarele considerente:
- se creează o contradicţie cu prevederile Ordonanţei Guvernului nr.27/2011, care, la art.6 alin.(3) lit.g) şi h), stabileşte că Ministerul Transporturilor, în calitate de autoritate de stat în domeniul transporturilor rutiere, are atribuţia de autorizare a şcolilor de conducători auto şi instructori auto, precum şi privind elaborarea normelor obligatorii privind pregătirea, examinarea şi atestarea profesională a profesorilor de legislaţie rutieră şi a instructorilor de conducere auto;

- iniţiatorul nu stabileşte care este baza materială care trebuie deţinută de cele două categorii profesionale (instructor auto şi profesor de legislaţie rutieră) atât pentru pregătirea practică, cât şi pentru pregătirea teoretică.
În raport de obiectul şi conţinutul său, proiectul de lege face parte din categoria legilor organice.

              PREŞEDINTE,               PREŞEDINTE,                  PREŞEDINTE,                                          

            Adrian Solomon                  Iulian Iancu                        Mihai Lupu
                                        
              SECRETAR,                    SECRETAR,                         SECRETAR,

            Mihăiţă Găină             Radu Bogdan Ţîmpău              Constantin Galan
                 Consilier parlamentar,                          Consilier parlamentar,                                  Consilier parlamentar, 
                    Decebal Stănescu                                    Cristina Donea                                       Monica Gabriela Tudor

